Det er kun pattebørn, der lader sig fragte af far eller mor. Store børn går eller cykler selv. 'Get Moving pattebarn' hedder en ny kampagne, som skal få Aalborg Kommunes børn til at røre sig noget mere.

Mere motion I en direkte og humoristisk stil får 11-13-årige at vide, hvor utjekket det er at lade far eller mor køre sig til skole. At gå eller tage cyklen er en god måde at få motion ind i hverdagen. Kampagne er startet Den nye kampagne, som startede den 8. oktober, er arrangeret af Sundhedsstyrelsen - bl.a. i samarbejde med Aalborg Kommune. Kampagnen består af TV-spots plus en række både sjove og lærerige aktiviteter, som er arrangeret i samarbejde med lokale foreninger og andre samarbejdspartnerne. Løb og vind I Aalborg Kommune er alle skoler bl.a. blevet tilbudt besøg af en Parkour Instruktør og GPS-løb i Østerådalen. De har ligeledes kunnet tilmelde sig en løbekonkurrence, hvor klassen, der løber længst i løbet af ugen vinder en heldagstur til et eventcenter. Bliv glad og sund I dag stopper mange børn desværre med at dyrke idræt i 12 års alderen. Målet med kampagnen er derfor at sætte fokus på, at børn bliver både gladere og sundere, hvis de bevæger sig mere end 60 minutter om dagen. Mere livsglæde Risikoen for overvægt, sukkersyge og forhøjet blodtryk falder. Samtidig får børnene større livsglæde og selvtillid. Get moving Kampagnen Get Moving 2007 foregår i et samarbejde mellem Sundhedsstyrelsen, Danmarks Idrætsforbund, Danske Gymnastik og Idrætsforeninger, Videncenter for Sundhedsfremme ved CVU Sønderjylland, Skov- og Naturstyrelsen samt Kræftens Bekæmpelse. Læs mere Læs mere på www.getmoving.dk